
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 294 

18 Μαρτίου 2005 



ΑΠΟΦΑΣΕΙ Σ 

Αριθ. 1030 

Καθορισμός ορίων αιγιαλού και παραλίας στη θέση «Με- 
ρολίθι» Φιλιατρών του Δήμου Φιλιατρών Ν. Μεσση¬ 
νίας, προ ιδιοκτησίας Μανούσου. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του Ν. 2971/2001 υπό τον τίτλο «Αιγια- 
λός, παραλία και άλλες διατάξεις» (Φ.Ε.Κ. 285/τ. Α'/ 
19.12.2001). 

2. Τις διατάξεις του Ν. 3200/1955 «περί διοικητικής απο- 
κεντρώσεως», όπως τροποποιήθηκαν και ισχύουν σήμε¬ 
ρα μετά Ν.Δ. 532/1970, Β.Δ. 704/1970, Β.Δ. 192/1972, ΠΔ. 
71/1984, Π.Δ. 347/1986, Ν. 2026/1992 και Π.Δ. 97/1993. 

3. Τις διατάξεις του άρθρου 19, παράγραφος 5 του Ν. 
2344/1995, του άρθρου 52 παράγραφος 6 του Ν. 2218/ 
1994, του άρθρου 4 παράγραφος 7του Ν. 2240/1994, δυ¬ 
νάμει των οποίων αρμοδιότητες του Υπουργείου Οικονο¬ 
μικών που είχαν μεταβιβαστεί στους ανακλητούς Νομάρ¬ 
χες, είχαν περιέλθει στον Περιφερειακό Διευθυντή, σε 
συνδυασμό με τις διατάξειςτου άρθρου 14παράγραφος 
2 του Ν. 2399/1996, διάτων οποίων κατηργήθησαν οι θέ¬ 
σεις Περιφερειακών Διευθυντών και οι αρμοδιότητες αυ¬ 
τών είχαν πλέον περιέλθει στο Γενικό Γραμματέα της Πε¬ 
ριφέρειας και ασκούντο από τον Αναπληρωτή Περιφερει¬ 
ακό Διευθυντή. 

4. Τις διατάξεις του τετάρτου εδαφίου της παραγράφου 
2 του άρθρου 1 και της παραγράφου 6 του ιδίου άρθρου 
του Ν. 2503/1997 «Διοίκηση, οργάνωση, στελέχωση της 
Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις» (ΦΕΚ 107 τ.Α'/1997), συμφώ- 
νως προς τις οποίες οι Περιφερειακές Υπηρεσίες του 
Υπουργείου Οικονομικών, οι οποίες συγκροτούσαν, ομού 
με άλλες, την Περιφερειακή Διοίκηση του Νομού, δεν 
υπήχθησαν στην ενιαία οργανική μονάδα της Περιφέρει¬ 
ας ούτε καταργήθηκαν, αλλά αποτελούν από 1.9.1997, 
Υπηρεσίες του Υπουργείου Οικονομικών. 

5. Το υπ’ αριθμ. 28979/31.10.1997 έγγραφο της Δ/νσε- 
ως Διοικήσεως και Αποκεντρώσεως, συμφώνως προς το 
οποίο οι αρμοδιότητες του Γ ενικού Γ ραμματέως της Πε¬ 
ριφέρειας επί θεμάτων αρμοδιότητοςτου Υπουργείου Οι¬ 


κονομικών, μετεφέρθησαν από 1.9.1997 στον Υπουργό 
Οικονομικών. 

6. Την υπ’ αριθμ. 14650/Δ 10685/17.3.2004 (ΦΕΚ 519 τ. 
Β'/17.3.2004) κοινή απόφαση του Πρωθυπουργού και 
Υπουργού Οικονομίας και Οικονομικών «περί καθορισμού 
αρμοδιοτήτων των Υφυπουργών Οικονομίας και Οικονο¬ 
μικών». 

7. Τις διατάξεις του Ν. 3220/2004 (ΦΕΚ 15 τ.Α'/2004), 
ιδία δε εκείνη του άρθρου 46, παράγραφος 21, δυνάμει 
της οποίας, από 10.4.2004 αρμοδιότητες του Υπουργού 
Οικονομίας και Οικονομικών, οι οποίες ανήκαν ή είχαν με¬ 
ταβιβαστεί στους ανακλητούς Νομάρχες μέχρι ενάρξεως 
λειτουργίας των Νομαρχιακών Αυτοδιοικήσεων και αφο¬ 
ρούν θέματα των Υπηρεσιών του Υπουργείου Οικονομίας 
και Οικονομικών, που εξαιρέθηκαν από την κατάργηση με 
τις διατάξεις της παραγράφου 2 του άρθρου 39 του 
Ν.2218/1994, περιέρχονται στον Γενικό Γραμματέα της 
οικείας Περιφέρειας, εκτός θεμάτων Υ.Δ.Ε. 

8. Την υπ’ αριθμ. 1063649/790/Α0006/3.8.2004 απόφα¬ 
ση του Υπουργού Οικονομίας και Οικονομικών, ιδίως δε 
την περίπτωση (μβ) του κεφαλαίου (Β) της εν λόγω. 

9. Την από 5.10.2004 έκθεση της επιτροπής καθορισμού 
των ορίων αιγιαλού και παραλίας, η οποία συγκροτήθηκε 
κατά την πρόβλεψη του άρθρου 3 του Ν. 2971/2001 δυ¬ 
νάμει της αποφάσεως υπ’ αριθμ. πρωτ. 13229/9.9.2004 
αποφάσεωςτης Γ ενικής Γ ραμματέως Περιφέρειας Πελο- 
ποννήσου, που καθόρισε τα όρια αιγιαλού και παραλίας 
στην περιοχή του θέματος, επί του από Ιανουάριου 2004 
τοπογραφικού διαγράμματος μιας (1) πινακίδος, που συ¬ 
νέταξε ο Πολιτικός Μηχανικός Ηλίας Ηλιόπουλος εθεώ- 
ρησε η Κτηματική Υπηρεσία Ν. Μεσσηνίας την 10.9.2004 
και είναι κλίμακας 1:500. 

10. Τη σύμφωνη γνώμη του αρμοδίου γνωμοδοτικού ορ¬ 
γάνου, Γενικού Επιτελείου Ναυτικού/Δ/νση Α2/Τμήμα ιε, 
όπως αυτή έχει διατυπωθεί, διά του υπ’ αριθμ. πρωτ. 
Φ.544.5/1200/04/Σχ. 1481/15.11.2004 εγγράφου του. 

11. Το υπ’ αριθμ. 40/27.7.2004 έγγραφο της Γενικής 
Γ ραμματείαςτης Κυβέρνησης, αναφορικώςπροςτιςπρο- 
ϋποθέσειςτου άρθρου 9παρ. 1 του Ν. 2971 /2001, επίτων 
οποίων γίνεται μνεία των εξής: 

α. Η μορφολογία της ακτής είναι καθ’ όλο το μήκος βρα¬ 
χώδης και χαμηλού υψομέτρου. Η σύσταση του εδάφους 
























2690 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


στον αιγιαλό είναι ασβεστολιθική. Το φυσικό όριο βλά¬ 
στησης παρατηρείται και διήκει ως έγγιστα κατά μήκος 
της γραμμής αιγιαλού. 

β. Δεν υπάρχουν επισήμως, ιδιαιτέρως καταγεγραμμέ- 
νοι φυσικοί πόροι στην περιοχή. 

γ. Η ακτή δεν υπόκειται σε διάβρωση συνεπεία της επ’ 
αυτής εκσπάσεως του κυματισμού. Φερτές ύλες κομιζό- 
μενες εκ της χέρσου από χείμαρρους, δεν δύνανται να 
προκαλέσουν προσαμμώσεις ικανές να δημιουργήσουν 
φαινόμενο παλαιού αιγιαλού. 

δ. Ο εγγύς της ακτής πυθμένας είναι βραχώδης. 

ε. Ο κύριος τομέας ανάπτυξης του κυματισμού σε σχέ¬ 
ση με το μέτωπο της ακτής στην περιοχή, αφορά τη δυτι¬ 
κή κυρίως κατεύθυνση, όμως άνεμοι επηρεάζοντες την 
ακτή πνέουν τόσο από βορειοδυτική όσο και από νοτιο¬ 
δυτική κατεύθυνση. Οι στατιστικώς μεγαλύτερης συχνό- 
τητος πνέοντες άνεμοι στην περιοχή είναι βόρειοι - βορει¬ 
οδυτικοί. 

στ. Στο αρχείο της Κτηματικής Υπηρεσίας, δεν υπάρ¬ 
χουν φάκελλοι σχετικοί με αδειοδοτήσεις έργων επί αι- 
γιαλού και θαλάσσης, κατά τα προϊσχύσαντα άρθρα 8, 9 
και 12 του Α.Ν. 2344/1940 και 12 και 14 του Ν. 2971/2001. 

ζ. Στην υπό καθορισμό ορίων αιγιαλού και παραλίας πε¬ 
ριοχή, δεν υφίσταται μηδέ εκκρεμεί έγκριση πολεοδομο- 
κής μελέτης και δεν υπάρχουν ιδιαίτερες χωροταξικές 
κατευθύνσεις. 

η. Στην περιοχή δεν υπάρχουν καταγεγραμμένα Δημό¬ 
σια Κτήματα. 

ι. Η περιοχή δεν είναι κηρυγμένη ως προστατευόμενη 
και καθ’ α είναι γνωστά, δεν διαθέτει ευπαθή οικοσυστή¬ 
ματα, αποφασίζουμε: 

Την επικύρωση της από 5.10.2004 έκθεσης της επιτρο¬ 
πής του άρθρου 3 του Ν. 2971/2001, καθώς και του από 
Ιανουάριου 2004 τοπογραφικού διαγράμματος μιας (1) 
πινακίδας, του Πολιτικού Μηχανικού Ηλία Ηλιόπουλου, 
κλίμακας 1:500 το οποίο οποίο εθεώρησε την 10-09-2004 
η Κτηματική Υπηρεσία Ν. Μεσσηνίας και το οποίο συνο¬ 
δεύει την ως άνω έκθεση, καθοριζομένων τοιουτοτρό¬ 
πως, γραμμής αιγιαλού υπό στοιχεία διαγράμματος Α1, 
Α2, Α3, Α4, Α5, Α6, Α7, Α8 και Α9, εννέα (9) συνολικώς ση¬ 
μείων και γραμμής παραλίας υπό στοιχεία διαγράμματος 
Π1, Π2, Π3, Π4, Π5, Π6, Π7, Π8καιΠ9, εννέα (9) επίσης ση¬ 
μείων. Το εύρος της δημιουργούμενης ζώνης παραλίας 
ανέρχεται σε δέκα (10) μέτρα. 

Δεν διαπιστώθηκε η ύπαρξη παλαιού αιγιαλού , σύμφω¬ 
να με τις προβλέψεις των άρθρων 5 και 6 του Ν. 2971/ 
2001 και της Γνωμοδότησης υπ’ αριθμ. 207/2001 του Νο¬ 
μικού Συμβουλίου του Κράτους. 

Η παρούσα απόφαση μαζί με τα προαναφερόμενα, έκ¬ 
θεση και διάγραμμα, να δημοσιευθούν στην Εφημερίδα 
της Κυβερνήσεως. 

Τρίπολη, 26 Ιανουάριου 2005 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 


ΕΚΘΕΣΗ 

Επιτροπής καθορισμού ορίων αιγιαλού και παραλίας 
στην περιοχή «Μερολίθι» Δήμου Φιλιατρών Ν. Μεσση¬ 
νίας προ ιδιοκτησίας Μανούση. 

Η κάτωθι υπογεγραμμένη επιτροπή, αρμόδια για τον δι¬ 
οικητικό καθορισμό ορίων αιγιαλού και παραλίας, σύμ¬ 


φωνα με το άρθρο 3του Ν. 2971/2001 «Αιγιαλός, παραλία 
και άλλες διατάξεις», συγκροτηθείσα δυνάμει της απο- 
φάσεως υπ’ αριθμ. πρωτ. 13229/9.9.2004 της Γενικής 
Γραμματέως Περιφέρειας Πελοποννήσου και αποτελεί- 
ται από τους: 

1. Βλάχο Γεώργιο, Τοπογράφο Μηχανικό, αναπληρωτή 
Προϊστάμενο της Κτηματικής Υπηρεσίας Ν. Μεσσηνίας. 

2. Τζώρτζη Καλλιόπη, Τοπογράφο Μηχανικό που υπη¬ 
ρετεί στην Κτηματική Υπηρεσία Ν. Μεσσηνίας. 

3. Σμύρνή Αργύριο, Ανθυποπλοίαρχο Α.Σ., Υπολ/μενάρ- 
χη Πύλου, επειδή κωλύεται ο Λιμενάρχης 

4. Αθανασούλη Ιωάννη, Πολιτικό Μηχανικό, της Δ/νσης 
ΠΕ.ΧΩ. Πελοποννήσου, ο οποίος αναπληρώνει τον κω¬ 
λυόμενο Διευθυντή της εν λόγω Δ/νσης. 

Συνήλθε σήμερα, 5 Οκτωβρίου 2004, ημέραΤρίτη, μετά 
την υπ’ αριθμ. πρωτ. 2063/419/4.10.2004 πρόσκληση της 
Κτηματικής Υπηρεσίας, στα Γραφεία της Κτηματικής 
Υπηρεσίας Νομού Μεσσηνίας, απουσιάζοντος του μέ¬ 
λους - εκπροσώπου της Δ/νσεως ΠΕ.ΧΩ.ΠΟ. του Νομού, 
προκειμένου να εξετάσει το θέμα του καθορισμού ορίων 
αιγιαλού και παραλίας στην περιοχή «Μερολίθι του Δή¬ 
μου Φιλιατρών Ν. Μεσσηνίας, προ ιδιοκτησίας Μανούση. 

Αφού έλαβε υπόψη: 

α) Τις διατάξεις του Ν.2971/2001 με τίτλο «Αιγιαλός πα¬ 
ραλία και άλλες διατάξεις», διά των οποίων αντικατεστά- 
θησαν οι διατάξεις του Α. Ν. 2344/1940. 

β) Το από Ιανουάριου 2004τοπογραφικό διάγραμμα, το 
οποίο συνέταξε ο Πολιτικός Μηχανικός Ηλίας Ηλιόπου- 
λος (Α.Μ. Τ.Ε.Ε. 2096), ήλεγξε και θεώρησε ο Τοπογρά¬ 
φος Μηχανικός της Κτηματικής Υπηρεσίας Ν. Μεσσηνίας 
Βλάχος Γεώργιος, αποτελείται από μία (1) πινακίδα, είναι 
δε κλίμακας 1:500. 

γ) Την περί αιγιαλού και παραλίας δικαστική και διοικη¬ 
τική νομολογία, καθ’ ήν έκταση είναι γνωστές στην επι¬ 
τροπή. 

δ) Τη διαμόρφωση της ακτής, όπως αυτή προκύπτει 
από το οικείο διάγραμμα και όπως έγινε αντιληπτή κατά 
την αυτοψία του πρώτου μέλους της επιτροπής. Πρόκει¬ 
ται περί χαμηλού ενγένει υψομέτρου ακτής, βραχώδους, 
με έκθεση προς δυτικούς και βορειοδυτικούς ανέμους. 
Δεν υπάρχουν καταγεγραμμένοι παράκτιοι φυσικοί πόροι 
στην υπό καθορισμό περιοχή, πλην υπογείων υδάτων 
όπως τεκμαίρεται από παρατηρούμενες γεωτρήσεις στα 
κείμενα ανάντη του αιγιαλού κτήματα. Δεν υπάρχουν ιδι¬ 
αίτερα πορίσματα εκτιμήσεως μετεωρολογικών στοιχεί¬ 
ων, πλην βεβαίως των αυτόχρημα διαπιστώσιμων συνε¬ 
πειών του γεγονός ότι προ του καθοριστέου αιγιαλού, 
υπάρχει μεγάλο ανάπτυγμα ανοικτής θαλάσσης, το οποίο 
καθιστά την ακτή ενδοτική στους δυτικών και βορειοδυτι¬ 
κών διευθύνσεων ανέμους. Η μορφολογία του πυθμένα 
όπως παρατηρείται από την ακτή, φαίνεται επίσης βρα¬ 
χώδης, σποραδικώς κεκαλυμμένη με άμμο. Ο τομέας 
ανάπτυξης του κυματισμού είναι κατά κύριο λόγο κάθε¬ 
τος προς την ακτή. Στην περιοχή διεπιστώθη η ύπαρξη μι¬ 
κρής κατασκευής από σκυρόδεμα επί του αιγιαλού, για 
την οποία δεν υπάρχει φάκελλος αδειοδοτήσεως στο αρ¬ 
χείο της Κτηματικής Υπηρεσίας. Δεν υπάρχουν εγκεκρι¬ 
μένες χωροταξικές κατευθύνσεις στην περιοχή. Δεν 
υπάρχουν καταγεγραμμένα Δημόσια Κτήματα σε γειτο¬ 
νία με τον υπό καθορισμό αιγιαλό. Η περιοχή δεν τελεί 
υπό Κτηματογράψηση κατά τις διατάξεις των Ν. 2308/ 
1995, Ν. 2664/1998 και Ν. 3127/2003. Η περιοχή τέλος δεν 

είναι προστατευόμενη και δεν διαθέτει ευπαθή οικοσυ¬ 
στήματα. 

ε) Το γεγονός ότι το προ της υπό καθορισμόν περιοχής 
ανάπτυγμα ανοικτής θαλάσσης είναι μεγάλο. 

στ) Τη σχετική εισήγηση του αναπληρωτή Προϊσταμέ¬ 
νου της Κτηματικής Υπηρεσίας Ν. Μεσσηνίας Γ. Βλάχου. 

ζ). Την από 15.6.2004 αίτηση του Παπανικολάου Θεο¬ 
δώρου, συνεταίρου κατά δήλωση του συντάξαντος το 
διάγραμμα Μηχανικού, προς την Κτηματική Υπηρεσία Ν. 
Μεσσηνίας, με αίτημα τον εν λόγω διοικητικό καθορισμό, 
αποφασίζει: 

Όπως εισηγηθεί: 

Ιον. Τον επί του ως άνω διαγράμματος καθορισμό της 
γραμμής του αιγιαλού, σύμφωνα με τις αρχικές επί του 
εδάφους διαπιστώσεις του α' μέλους της επιτροπής και 


τα στοιχεία που προκύπτουν από το διάγραμμα, με κόκκι¬ 
νη πολυγωνική γραμμή Α1, Α2, Α3, Α4, Α5, Α6, Α7, Α8 και 
Α9, εννέα (9) συνολικώς σημείων. 

2ον. Τη δημιουργία ζώνης παραλίας, ανάντη της γραμ¬ 
μής αιγιαλού και σε συνέχεια αυτής, καθοριζόμενη με κί¬ 
τρινη πολυγωνική γραμμή Π1, Π2, Π3, Π4, Π5, Π6, Π7, Π8 
και Π9, εννέα (9) συνολικώς σημείων, εις τρόπον ώστε, να 
δημιουργείται καθ’ όλο το μήκος της υπό καθορισμόν 
ακτής, ενιαίο εύρος ζώνης παραλίας δέκα (10) μέτρων. 

3ον. Δεν υπάρχουν ενδείξεις υπάρξεως παλαιού αιγια- 
λού, συμφώνως προς τα άρθρα 5 και 6 του Ν. 2971/2001 
και της γνωμοδοτήσεως υπ’ αριθμ. 207/1994 του Ν.Σ.Κ. 

Η Επιτροπή 

ΓΕΩΡΓΙΟΣ ΒΛΑΧΟΣ, ΚΑΛΛΙΟΠΗ ΤΖΩΡΤΖΗ, 
ΙΩΑΝΝΗΣ ΑΘΑΝΑΣΟΥΛΗΣ, ΑΡΓΥΡΙΟΣ ΣΜΥΡΝΗΣ 

ΤΕΧΝΙΚΟ ΓΡΑΦΕΙΟ 
ΜΕΛΕΤΩΝ - ΚΑΤΑΣΚΕΥΩΝ 
ΠΟΛΙΤΙΚΟΣ ΜΗΧΑΝΙΚΟΣ ΕΜΠ 

